ໃນຕອນບ່າຍຂອງວັນທີ 13 ພະຈິກ 2017 ສະຫາຍ ສີ ຈິ້ນຜິງ ເລຂາທິການໃຫຍ່ ຄະນະກຳມະການ ສູນກາງພັກກອມມູນິດຈີນ, ປະທານປະເທດ ແຫ່ງ ສປ ຈີນ ພ້ອມດ້ວຍຄະນະ ເດີນທາງມາເຖິງ ສະໜາມບິນສາກົນວັດໄຕ ນະຄອນຫລວງວຽງຈັນ, ໂດຍເຮືອບິນພິເສດຂອງ ສປ ຈີນ (Boeing 747-800) ເພື່ອດຳເນີນການຢ້ຽມຢາມ ທາງລັດຖະກິດ ສປປ ລາວ ໃນລະຫວ່າງ ວັນທີ 13-14 ພະຈິກ 2017 ນີ້.
ໃຫ້ກຽດອອກຕ້ອນຮັບ ໂດຍສະຫາຍ ພັນຄຳ ວິພາວັນ ກຳມະການກົມການເມືອງ ສູນກາງພັກ ຮອງປະທານປະເທດ, ພ້ອມດ້ວຍການນຳຂັ້ນສູງ ພັກ-ລັດຖະບານ ແຫ່ງ ສປປລາວ ໃຫ້ການຕ້ອນຮັບ ຢ່າງສົມກຽດ.
ພິທີຕ້ອນຮັບ ສະຫາຍ ສີ ຈິ້ນຜິງ ພ້ອມດ້ວຍຄະນະ ໄດ້ຈັດຂຶ້ນຢ່າງສົມກຽດ ຂອງວັນດຽວກັນ ທີ່ທຳນຽບ ປະທານປະເທດ, ໂດຍ ສະຫາຍບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກ, ປະທານປະເທດແຫ່ງ ສປປ ລາວ ພ້ອມດ້ວຍຄະນະນຳຂັ້ນສູງ ຂອງພັກ-ລັດຖະບານ ສປປ ລາວ. ພາຍຫລັງສຳເລັດ ພິທີຕ້ອນຮັບ ຢ່າງເປັນທາງການແລ້ວ ຈະມີພິທີພົບປະສອງຝ່າຍ ເພື່ອປຶກສາຫາລື ແລະ ເສີມຂະຫຍາຍ ການຮ່ວມມືຮອບດ້ານໃນຕໍ່ໜ້າ.
ການເດີນທາງມາຢ້ຽມຢາມ ທາງລັດຖະກິດ ສປປ ລາວ ຂອງສະຫາຍ ສີ ຈິ້ນຜິງ ຈະເປັນນິມິດໝາຍອັນດີ ໃຫ້ແກ່ການເສີມຂະຫຍາຍ ສາຍພົວພັນມິດຕະພາບ ແລະ ການຮ່ວມມື ຮອບດ້ານຂອງທັງສອງປະເທດ
LIVE: Chinese President Xi Jinping arrives in Vientiane for a state visit to Laos. #XiJinping #XiVisit (Courtesy: CGTN)
Posted by China Xinhua News on 13 ພະຈິກ 2017
ແຫລ່ງຂ່າວ: ສຳນັກຂ່າວສານປະເທດລາວ
ວິດີໂອຂ່າວຈາກ: China Xinhua News